Kuollut (Vala)
Veden alla makasi kuollut selällään.
 Luomien alta kiilsivät valkuaiset.
 Hän hymyili ilkeästi.
 En voinut liikahtaa,
 vaikka hänen jalkansa koukistuivat hyppyyn.

 Olin jo miltei kuollut.
 Suuni avautui äänettömästi.

 Silloin putosi sairas lintu kasvoilleni.
 Joku päästi hirveän parahduksen.
 Ryömin ulisten pois voimattomana kauhusta.
 Aivan lähellä
 lammen pohjalla
 nauroi kuollut kovasti.